Orange Is the New Black

Orange Is the New Black (esperante Oranĝkoloro estas la nova nigro) estas kaj komedia kaj drama usona televida serio farita de la amaskomunikila firmao Netflix. 

La serio estas bazita sur la memuaro de la usonanino Piper Kerman "Orange Is the New Black: My Year in a Women's Prison" de 2010, pri ŝiaj travivaĵoj en minimum-sekureca federacia malliberejo por virinoj. La unua serio de epizodoj premieris en la filmaro de Netflix la 11-an de julio 2013. Ĝia sepa kaj lasta serio de epizodoj (en Usono ofte nomata "sezono") estis publikigita la 26-an de julio 2019.

En 2016,la serio estis la plej spektita samkiel la plej longdaŭra origina serio de Netflix. Ĝi estis vaste aklamita kiam ĝi estis nova, kaj ricevis multajn laŭdojn. Por ĝia unua serio de epizodoj, la serio rikoltis 12 Premio Emmy-nomumojn, gajnante tri. Nova Emmy-regulo en 2015 devigis la serion ŝanĝi kategoriojn de "komedio" al "dramo". Por ĝia dua serio de epizodoj, ĝi ricevis kvar Emmy-nomumojn. La televida serio estas la unua serio kiu sukcesis gajni Emmy-nomumojn kaj en komedia kaj en drama kategorioj.

 Eksteraj ligiloj 
  ()


Kategorio:Usonaj televidaj serioj